GARIZUMAKO I. DOMEKEA - A 
Pazkora bidean, Garizuma grazi aldi honetan, 
Bizkaiko eleizan, 

JESUSEGAZ HOBE eta ALKARREGAZ BIDE 
egin nahi dogu. 


SARRERAKO OHARKIZUNA 

Egun on Jaunaren Eguna ospatzera etorri zareen guztioi. 

Basamortuko esperientzia bizitzea proposatzen deusku 
gaur Jaunak. Garizuman Pazkora bidean goazela JESUSEGAZ 
HOBE egitea ibilbidea. SINODOAn txertaturik Bizkaiko elizan 
ALKARREGAZ egin nahi dogu bide hori. 

Basamortua eremu sinbolikoa da eta hor egiten dogu 
bat geure buruagaz eta Jaungoikoagaz; bertan tentaldia 
biziarren aurre egiteko erabagia hartu daigun. Jesusek 
emon eban erantzuna emoteko ausardia izan daigula. 

Jorratu daiguzan gizaki nortasunean sendoago egiten 
gaituen kristau jarrerak, eta ezkortasunetik aldendu 
gaitezan gure hutsak astinduz. 

Hasi daigun Eukaristia, abestuz. 


Dei egingo deust, nik entzungo, 
ospez jantzi ta libratuko. 

Bizi luzea nik emongo, 
salbamenera eroango. 


2? Bere aingeruak ditu ipini zure zaindari bidean, 
zuk estropezu ez egiteko bideko harri artean. 


4 Sortu zuk nigan bihotz garbia, ene Jainko, ni barritu; 
bialdu zeure Espiritua, nire barrua sendotu. 


DAMU-OTOITZA 

Senideok: damu-aldia hasi dogu, konbertsino aldian 
sartuta gagoz. Benetako damutasunez eskatu daiguzan 
Jaunaren errukia eta grazia: 

—Jesus Jauna, gure erru guztiak garbitzen dituzuna. 
ERRUKI, JAUNA. 


—Jesus Jauna, gugan bihotz garbi bat sortzen dozuna. 
KRISTO, ERRUKI. 

—Jesus Jauna, tentaldian behin eta barriro jausten 
garanoi parkatzen deuskuzuna. ERRUKI, JAUNA. 


HITZAREN LITURGIA 
Gn 2, 7-9; 3, 1-7: 

Garizumako Domeka honeetan, lehenengo irakurgaiak 
Salbamen Historiako une nagusiak gogoratuko deuskuz. 
Gaur, zeru-lurrak sortzea eta gure lehen gurasoen pekatua 
aitatuko jakuz. 


Erantzun Salmoa: 50. salmoa 

Gure aurrekoen eta gaurko gizon-emakumeen 
pekatuarekin badogu zerikusirik; horregaitik, abesten dogu 
damu-salmo hau. 


HAUSTERRE Udaia'21 


Erm 5, 12-19: 

San Paulok, bigarren irakurgaian, Adan eta Jesukristo 
jarten deuskuz alkarren ondoan. Jesukristo da Adanen 
pekatuari Jaungoiko Aitak emon deutson erantzuna. 


Mt 4, 1-11: 

Kristok, Adan barriak, pekatuaren eta txarraren aurkako 
burrukan, tentaldiak baditu. Baina ez da jausiko; tentaldiak 
garaitu egiten ditu. Goratu daigun Jauna, "Aintza, Jesus..." 
abestuz. 


J=75 Ebanjelio aurreko goralpena 


JAINKO HERRIAREN OTOITZA 

Senideok: "graziaren aldi" honetan, otoitz egin deiogun 
Jaungoiko Aitari, errukiz begiratu daigula eskatuz: 

—Eleizea osotzen dogun fededun guztion alde, 
SINODOan esaten jakun lez Jesusen jarraipenean 
ALKARREGAZ BIDE egiteko gai izan gaitezela, mundu 
honetako tentazinoak ez gaizala kikildu, eta Ebanjelioari zor 
deutsagun zintzotasunean iraun daigula. Egin daigun otoitz 

E -gin dai-gun o- toitz. A - ger- tu gu-ri, Jau- na, zu - ree-rru- ki -a. 


—Herriak agintaritzan eta guztien zerbitzuan jarrita 
daukazanen alde: baztertuen eta zapalduen egoerea 
aldatzen eta zuzenago egiten ahalegindu daitezala. Egin 
daigun otoitz 

—Gizaki guztion alde, pertsona, pertsona dan lez, bere 
duintasuna bilatu daigula, albo batera itziaz gure 
arrazakeria guztiak. Egin daigun otoitz 

—Eukaristian alkartuta gagozan guztion alde: garizuma 
honetan neurriz bizi gaitezala eta, beharrizanean dagozanei 
gehiago laguntzeko, beharrezkoak ez diran gastuak 
alboratu daiguzala. Egin daigun otoitz 

Jaungoiko Aita, heldu bedi Zugana gure otoitz apala eta 
lagundu eiguzu gure bihotz-barruak aldatzen. Jesukristo 
gure Jaunaren bitartez. AMEN. 


JAUNARTZERAKO ABESTIA 
1) Basamortuan zehar dabila Jainko-herria erromes; 
argi, bake ta maitetasuna dakarren zeruen galdez. 
Agindu-lurra Jainkoak deutso emongo kateen ordez; 

penak utzita poztu daitezan bizi barri baten pozez. R/. 


R/. Zure pozetan goaz, Jerusalen barri; 
fedeak zuregan dau bere ziment-harri. 
Maitasunak zu zaitu bere berogarri. 
Biztu itxaropena zure herriari. 
2) Israel barri kurutzearen ondoren doa bidari; 
bide iluna argitutzeko hodeia dauka gidari. 
Zerua dau hark, Kristok agindu, erreinu eta lur barri; 
beronek deutsoz oinak sendotzen Jainko-herri barriari. 
R/. 


3) Herriak euren minaren minez dagoz ezin-egonetan; 
bake, poz, argi, egia eta maitetasun bilaketan. 

Entzun zuk hareen negar antsia, eutsi bideko nekeetan, 
larri dabilz-ta zure etxe-bila fedearen urratsetan. R/. 


Jaungoikoaren hegoenpean: ze bakean! (2) 
Indar guztiak dituenaren kerizpean (2). 
Jauna, nik dinot: "Nire kerizpe dot zuregan; 
bihotz guztiaz nago Jaunaren eskuetan." 

Zugana ez da hurreratuko zoritxarrik; 
zure aterpera ez da etorriko izurririk. 


AZKEN AGURRA 

Senideok: Jaungoikoaren Berbea entzun dogu eta 
Kristoren mahaian parte hartu dogu. Aste barruan zehar, 
gogoan izan daigula Garizumako ibilbidean gagozala eta 
Kristoren antzeko gizon-emakume barriak izaten ahalegindu 
gaitezala. 


R/. Zure aurpegi bila gabiltza gu, Jauna, 
zu zaitugu argi eta salbamen, 
zu, Jauna, biziaren babes. 


